Document ID: 32004D0232

Απόφαση της Επιτροπής
της 3ης Μαρτίου 2004
για την τροποποίηση του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου όσον αφορά τη χρήση του halon 2402
[κοινοποιηθείσα υπό τον αριθμό Ε(2004) 639]
(2004/232/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος(1), και ιδίως το άρθρο 4 παράγραφος 4 σημείο iv),
Εκτιμώντας τα ακόλουθα:
(1) Η Επιτροπή, στο πλαίσιο της επανεξέτασης που προβλέπεται στο άρθρο 4 παράγραφος 4 σημείο iv) του κανονισμού (ΕΚ) αριθ. 2037/2000, και ύστερα από διαβούλευση με τα κράτη μέλη, τους αντιπροσώπους των κυβερνήσεων των κρατών που θα προσχωρήσουν στην Ευρωπαϊκή Ένωση την 1η Μαου 2004 και των άμεσα ενδιαφερομένων, κατέληξε στα ακόλουθα πορίσματα όσον αφορά τη χρήση του halon 2402.
(2) Η παρασκευή halon 2402 στις αναπτυγμένες χώρες έπαυσε την 1η Ιανουαρίου 1994, όταν τα συμβαλλόμενα μέρη στο πρωτόκολλο του Μοντρεάλ συμφώνησαν να παύσει η παραγωγή στις αναπτυγμένες χώρες. Έκτοτε, εάν χρειάζεται halon 2402, διατίθεται από ειδικές εγκαταστάσεις αποθήκευσης halon, αντί του οποίου χρησιμοποιούνται υποκατάστατα.
(3) Το halon 2402 χρησιμοποιείται ευρέως στις χώρες που θα προσχωρήσουν στην Ευρωπαϊκή Ένωση την 1η Μαου 2004 για την πυρόσβεση και την καταπολέμηση εκρήξεων στο στρατιωτικό και μη στρατιωτικό τομέα, όπου χρησιμοποιείται, για παράδειγμα, σε πυρηνικές εγκαταστάσεις καθώς και κατά τις χερσαίες, θαλάσσιες και αεροπορικές μεταφορές.
(4) Για την αντικατάσταση πυροσβεστικού εξοπλισμού που χρησιμοποιεί halon από υποκατάστατα μέσα πυρόσβεσης πρέπει να ληφθεί υπόψη η διαθεσιμότητα τεχνικώς και οικονομικώς εφικτών υποκατάστατων ή τεχνολογιών αποδεκτών από απόψεως περιβάλλοντος και υγείας. Οι εργασίες μετασκευής στο στρατιωτικό τομέα για την εγκατάσταση εξοπλισμού πυροπροστασίας και καταπολέμησης εκρήξεων που δεν βασίζεται στο halon για στρατιωτικές εφαρμογές πρέπει να προγραμματιστεί έτσι ώστε να αποφευχθεί η απαράδεκτη υποβάθμιση της αμυντικής ικανότητας των χωρών που θα προσχωρήσουν στην Ευρωπαϊκή Ένωση. Συχνά απαιτείται να ληφθούν ιδιαιτέρως υπόψη δημοσιονομικές πτυχές και η χρονική περίοδος που απαιτείται για την προσαρμογή σε ασφαλή και αποτελεσματικά υποκατάστατα μέσα πυροπροστασίας.
(5) Δυνάμει του άρθρου 4 παράγραφος 4 σημείο v) του κανονισμού (ΕΚ) αριθ. 2037/2000 απαιτείται να έχει παροπλιστεί έως τις 31 Δεκεμβρίου 2003 ο εξοπλισμός με halon που δεν καταλογογραφείται ως χρήση κρίσιμης σημασίας στο παράρτημα VII και το halon να έχει ανακτηθεί σύμφωνα με το άρθρο 16. Προκειμένου το halon 2402 να υπαχθεί στην εξαίρεση των χρήσεων κρίσιμης σημασίας ώστε να επιτραπεί ύστερα από αυτή την ημερομηνία η συνέχιση της χρήσης του στις χώρες που θα προσχωρήσουν στην Ευρωπαϊκή Ένωση, πρέπει να τροποποιηθεί το παράρτημα VII του κανονισμού (ΕΚ) αριθ. 2037/2000 ώστε να επιτραπεί η χρήση αυτού του πυροσβεστικού μέσου για διάφορες εφαρμογές.
(6) Επομένως, ο κανονισμός (ΕΚ) αριθ. 2037/2000 πρέπει να τροποποιηθεί ανάλογα.
(7) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε σύμφωνα με το άρθρο 18 παράγραφος 1 του κανονισμού (ΕΚ) αριθ. 2037/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα VII του κανονισμού (ΕΚ) αριθ. 2037/2000 τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 3 Μαρτίου 2004.

Labels: 4
20